

|  |  |
| --- | --- |
| Referat | **Oppvekst og levekår**St. Svithun skolePostadr.: Vikedalsgt 11, 4012 StavangerBesøksadr.: Vikedalsgt 11Telefon: 51505150 Faks: 51505151E-post: stsvithun.skole@stavanger.kommune.no www.stavanger.kommune.noOrg.nr.: NO 964 965 226 |

|  |  |
| --- | --- |
|  |  |

|  |  |
| --- | --- |
| Gruppe: | **FAU– møte** |
| Møtested: | **St. Svithun skole,** personalrommet |
| Møtedato/ -tid: | **Mandag 18. september 2017 , klokken 18 – 19.30** |
| Deltakere: | FAU-representanter : Mona Sand (8A), Brita Strand Rangnes (8B), Janne K. A. Schanche (8C), Gitte Jonassen (8D), Torstein Plener (8E), Margrethe Wallem Fossan (9A), Terje Halvorsen (9B), Nina Prytz (9D), Frode Sandvaag (10A), Bengt Sigurd Rønningen (10B), Alf Sevild (10C), rektor Vibeke Vikse, Avdelingsleder Bent Inge AskForfall: Margrethe Wallem,(9A), Britt Sliper (9C) og Andreas Høy Knutsen (9A) |
|  |  |

|  |  |  |  |
| --- | --- | --- | --- |
| REFERANSE  | ARKIVNR | JOURNALNR | DATO |
|  |  |  | 08.09.17 |
| **Sak nr.:** |  |
| **4-01-2017** | **Godkjenning av innkalling og saksliste og innmelding saker til eventuelt****Vedtak**: Innkalling og saksliste godkjent |
| **4-02-2017** | **Godkjenning av referat fra fau møte 27. mars 2017****Vedtak**: Referatet er godkjent.  |
| **4-03-2017** | **Rektor informerer** Det har vært en positiv og hektisk oppstart av skoleåret.SkolemiljøI forrige skoleår var det utfordringer knyttet til et sterkt jentemiljø i 8.klasse. Det førte til en del konflikter ut på vårparten som skapte utrygghet. Skolens ledelse tok dette på alvor og hentet inn ekstern hjelp via Lende Skole og ressurssenter og Tove Flack. Disse jobbet målrettet med en modell på hele trinnet som skulle avdekke skjult mobbing. Dette arbeidet ble videreført med foreldre/elevsamtaler før sommer, og en har fortsatt disse samtalene nå i starten av skoleåret. Dette har gitt positive resultater, og det er et sterkt ønske fra skolens ledelse at foreldrene er bevisst på å framsnakke skolen, og ikke bygger opp under rykter og annet negativt prat. I opplæringsloven er det i år kommet et nytt kapittel (9A) som omhandler elevenes skolemiljø, og som skolen aktivt vil følge opp. Det totale bilde vedrørende miljø/trivsel for skolen er nå bra, og skolens ledelse ønsker at det fremover skal være en lav terskel for å ta kontakt med skolen for elever og foreldre. Det arbeides nå med lokale trivselstiltak i klassene. Skolen ønsker å bruke foreldrene som en ressurs, og det er opprettet en ressursbank i hver klasse hvor foreldrene kan melde inn ting som de kan bidra med når det gjelder aktiviteter og klassemiljø. I tillegg er det startet opp et eget Trivselsleder program hvor noe elever (trivselsledere) tar ansvar for positive aktiviteter i skolegården i friminuttene. Dette programmet har hatt en positiv start.School in MotionSkolen er her med på et forskningsprosjekt med mål om økt læringseffekt i regi av Norges Idretts Høgskole Formålet med School in Motion prosjektet (ScIM) er å undersøke effekten av økt fysisk aktivitet og kroppsøving på fysisk helse, psykisk helse, læring og læringsmiljø blant elever på 9.trinn. I hovedsak handler det om at elever på 9.trinn får ekstra kroppsøvingstimer for å teste effekten av dette i forhold til School in Motion sitt formål.Cromebook,,Alle elever har fått hver sin Chromebook og alle gir gode tilbakemelding selv om det har vært en bratt læringskurve for mange.MobilhotellDet er blitt hengt opp et mobilhotell i hvert klasserom. Erfaringer er at det har hatt en positiv effekt på miljøet, og det er viktig at elevene er lojale til denne ordningen.Arbeidsplan for hver klasseDen enkelte klasse har sin egen side på skolen nettside. Til høyre på denne siden ligger klassens arbeidsplan. Her står informasjon fra lærer, aktiviteter, timeplan. Det nye er at det også ligger en oversikt på de vurderinger som skal gjøres for klassen i høst. Det er viktig alle foreldrene følger med på denne arbeidsplanen for å være oppdatert og forberedt.LekserPå oppfordring fra FAU har lærerne på skolen diskutert vitsen med å gi lekser.Det var en god diskusjon, og de var enig om å dempe den tradisjonelle leksepresset og heller ha andre vurderingssituasjoner for elevene på skolen.Det vil være forskjell på fagene, og språk og matte vil være fag hvor det vil være et større behov for lekser. Det vil aldri bli helt likt fra klasse til klasse, men en legger vekt på en større samkjøring vedrørende praktisering av lekser og vurderinger (se arbeidsplan for klassen)Minoritetsspråklige St. Svithun skole har relativ stor tilgang på elever som er minoritetsspråklige. Vi har blant annet 15 elever med ulik språk. Skolen har fått 0,7% stilling til å følge opp disse elevene. Det utgjør 15 timer per halvår som er for lite. Skolen må derfor bruke av sitt eget budsjett for få til en god håndtering av disse elevene. Det er et godt samarbeid med Johannes Læringssenter og PPT (pedagogisk-psykologisk tjeneste), men vi ser at det er enkelte elever som blir overført for tidlig, og sliter derfor med å følge med på grunn av manglende norskopplæring. Johannes Læringssenter har et veiledningskorps som kurser våre lærere. Skolen har fått ett godt kartleggingsverktøy for å få en mest tilpasset opplæring for den enkelte. Det jobbes nå med å utvikle en ny ressursfordelingsmodell for skolene og vi har en forventning om at den skal tilføre vår skole mer midler til oppfølging av minoritetsspråklige.ForeldreundersøkelsenDet er fortsatt lav oppslutning når det gjelder foreldreundersøkelsen. Det er vesentlig at foreldrene på 9.trinn svarer på denne undersøkelsen da den er et viktig verktøy for driften av skolen. Det oppfordres til at dette tas opp i de ulike klassene på trinnetKalender På skolens nettside nede til høyre ligger det en kalender med skolens aktiviteter som er lurt å følge med på. Den 19.oktober skal det eksempelvis være valgfagdag for hele skolen.**Vedtak:** Sakene tas til orientering, se ellers vedtak under sak 7, 8 og Eventuelt |
| **4-04-2017** | **Saker til driftsstyret**Det skal være driftsstyremøte neste mandag og driftsstyreleder Frode Sandvaag orienterte nærmere om sakene som skal tas opp.Det er en utfordring at det er store klasser på 10.trinn og det er en klasse med 31.elever. Driftsstyret er også opptatt av den nye ressursfordelingsmodellen som er en veldig viktig sak for skolen da neste års budsjett ligger an til å bli redusert med kr 500 000. Driftsstyret jobber med skolens handlingsplan og da er det viktig at det er god oppslutning på elevundersøkelsen som har en betydning for elevenes læringsmiljø.**Vedtak**: FAU er enig at det er en stor utfordring med klasser med 31.elever.  FAU oppfordrer derfor skolens ledelse til å se på tiltak som kan  redusere antall elever, eller sette inn ekstra ressurser i de største klassene.  FAU støtter henstillingen om å bruke mer tid både før og etter elevundersøkelsen for å skape forståelse for at undersøkelsen er en viktig mulighet for elevene til å påvirke sin egen skolehverdag. |
| **4-05-2017** | **Innspill til/fra SMU (skolens miljøutvalg)**Det har ikke vært møte i SMU siden sist møte i FAULinda Stave er FAU-representant i SMU fra i høst av. I tillegg skal det velges en representant fra FAU på neste møte. **Vedtak**: Det kom ingen innspill fra FAU til SMU |
| **4-06-2017** | **Hva er FAU**Det er startet et arbeid med hva FAU skal være og hvilket ansvar de har.På neste møte planlegges det å legge frem et notat som sier noe om dette,og som skal bidra til en felles forståelse blant foreldrene på hva FAU er og skal være.**Vedtak**: Saken tas til orientering |
| **4-07-2017** | **Lekser**Denne saken ble diskutert under orienteringen til rektor og FAU kom frem til følgende vedtak:**Vedtak** FAU støtter skolens ledelse i at praktisering av lekser i større grad skal samkjøres og at målet er å dempe unødvendig leksepress.  |
| **4-08-2017** | **Elever og foresatte med flerspråklig bakgrunn** (se orientering fra rektor) FAU er opptatt av at disse elevene blir tatt godt imot, og at det blir lagt til rette for et godt læringsmiljø. Det er utfordringer knyttet til at mange av foreldrene ikke kan norsk og FAU ønsker å bidra til at de i større grad kan delta i foreldrenettverket og de ulike aktivitetene i klassene.**Vedtak**: FAU mener skolen tar et særlig ansvar for minoritetsgrupper i Stavanger og den nye reguleringsfordelingsmodellen må derfor tilføre skolen nye midler til dette arbeidet. FAU oppfordre klassekontaktene til å ta et særskilt ansvar for foreldrene med flerspråklig bakgrunn.. |
| **4-09-2017** | **Eventuelt.****Skolemiljø** (se orientering fra rektor)FAU er fornøyd med de tiltak som skolen ledelse har iverksatt for å bidra til et bedre miljø på 9.trinn. Alle foreldre spiller en viktig rolle når det gjelder skolemiljøet. Det er viktig at en har en positiv dialog med barna om dette, samtidig som det skal være en lav terskel for å ta opp ting med skolen. **Arbeidsplan** (se orientering fra rektor)FAU er positive til at det er det blitt laget en arbeidsplan for vurderinger som gjør at de blir mer forutsigbare, og at en forhindre unødvendig opphoping av vurderingene i de ulike fagene. Arbeidsplanen inneholder i tillegg viktig informasjon vedrørende klassens arbeid. FAU oppfordre derfor alle foreldre til holde seg oppdatert da arbeidsplanen er et viktig arena for skole/hjem samarbeidet.**Juleball**Årets juleball arrangeres 30.november på MetropolisÅrets juleballkomite består av: Gitte Jonassen,Margrethe Wallem ogBrita Strand Rangnes**Klassetur 10 klasse**Dette er aktivitet som foreldrene har ansvar for. De fleste begynner allerede i 8.klasse å planlegge turen og inntektsbringende tiltak. Dette har vært praktisert på ulike måter, og med delte erfaringer. FAU ønsker derfor å lage en liten veiledning på hvordan dette kan gjennomføres på en god måte. |

**Terje Halvorsen, FAU-leder 2017**